open-index/open-wikipedia-markdown huggingface dataset:
தேசிய மொழிபெயர்ப்புத் திட்டம்

**தேசிய மொழிபெயர்ப்புத் திட்டம் (National Translation Mission)** இந்திய அரசால் முன்னெடுக்கப்பட்டுள்ள திட்டம் ஆகும். இது எட்டாவது அட்டவணையில் குறிப்பிட்டுள்ள இந்திய மொழிகளில் கல்வி அறிவு பெற துவங்கப்பட்டது. இந்திய மொழிகளின் நடுவண் நிறுவனம், மைசூரு இத்திட்டத்திற்கு பொறுப்பு ஏற்றுக்கொண்டுள்ளது.

ஆங்கிலம் இந்தியாவின் அனைத்து கல்விசார்ந்த உள்ளடக்கங்களைக் கொண்டிருப்பதால், இந்திய ஏழை மாணவர்கள் கல்வி அறிவு பெற முடிவதில்லை. இதன் காரணமாக, இத்திட்டம் தொடங்கப்பட்டுள்ளது. இத்திட்டத்தின் தளம் 23 இந்திய ஆட்சி மொழிகளிலும் கிடைக்கிறது.

இதுவரை ஆங்கிலம் - இந்திய மொழி என்ற வகையில் சில அகராதிகள் தயாரிக்கப்பட்டுள்ளன. பொறிவழி மொழியாக்கத்தினை மேம்படுத்தல் இதன் கொள்கைகளுள் ஒன்று.

## வெளியீடுகள்
இதுவரை 133 அறிவுசார் பனுவல்களும் ஆறு அகராதிகளும் இந்திய மொழிகளில் மொழிபெயர்ப்பு நிகரன்கள் எனும் வரிசைத்தொடரின் கீழ் 22 தொகுதிகளும் வெளியிடப்பட்டுள்ளன. கீழ்க்கண்ட ஏழு வெளியீடுகளும் இத்திட்டத்தின்மூலம் வெளிவந்துள்ள தமிழ் பதிப்புகளாவன.

* **எழுச்சியுறும் சமூகத்தில் இந்தியக் கல்வி**; 
ஜகன்நாத் மொகந்தி எழுதிய “Indian Education in the Emerging Society” என்ற நூலின் மொழிபெயர்ப்பு. 
மொழிபெயர்ப்பாளர்: எஸ் ராமு, 
வெளியீட்டாளர்: இந்திய மொழிகளின் நடுவண் நிறுவனம், மைசூரு

* **கல்வியும் மனிதவள மேம்பாடும்**; 
வி. க. ர. வ. ராவ் எழுதிய “Education and Human Resource Development” என்ற நூலின் மொழிபெயர்ப்பு. 
மொழிபெயர்ப்பாளர்: சூ வின்ஸ்டன் குரூஸ், 
வெளியீட்டாளர்: இந்திய மொழிகளின் நடுவண் நிறுவனம், மைசூரு

* **மொழியியல் பகுப்பாய்வு - ஒரு சுருக்க வரைவு**; 
பெர்னார்டு ப்ளாக் & ஜார்ஜ் லி டிராகர் எழுதிய “Outlines of Linguistic Analysis” என்ற நூலின் மொழிபெயர்ப்பு. 
மொழிபெயர்ப்பாளர்: சூ வின்ஸ்டன் குரூஸ், 
வெளியீட்டாளர்: இந்திய மொழிகளின் நடுவண் நிறுவனம், மைசூரு

* **ஆதிச் சமூகத்தில் கட்டமைப்பும் செயல்பாடும்: கட்டுரைகளும் பேருரைகளும்**; 
ஆ ரெ ராட்கிளிஃப் பிரவுன் எழுதிய “Structure and Function in Primitive Society: Essays and Addresses” என்ற நூலின் மொழிபெயர்ப்பு. 
மொழிபெயர்ப்பாளர்: சூ வின்ஸ்டன் குரூஸ், 
வெளியீட்டாளர்: இந்திய மொழிகளின் நடுவண் நிறுவனம், மைசூரு

* **அரசியலின் இலக்கணம்**; 
ஹெரால்டு ஜே லாஸ்கி எழுதிய “A Grammar of Politics” என்ற நூலின் மொழிபெயர்ப்பு. 
மொழிபெயர்ப்பாளர்: க. பூரணச்சந்திரன், 
வெளியீட்டாளர்: இந்திய மொழிகளின் நடுவண் நிறுவனம், மைசூரு மற்றும் எதிர் வெளியீடு, பொள்ளாச்சி

* **சமூகவியலின் அடிப்படைகள்**; 
பா கிஸ்பெர்ட் எழுதிய “Fundamental of Sociology” என்ற நூலின் மொழிபெயர்ப்பு. 
மொழிபெயர்ப்பாளர்: க. பூரணச்சந்திரன், 
வெளியீட்டாளர்: இந்திய மொழிகளின் நடுவண் நிறுவனம், மைசூரு

* **லாங்மன்-என்டிஎம்-சிஐஐஎல் ஆங்கிலம்-ஆங்கிலம்-தமிழ் அகராதி** 
**Longman-NTM-CIIL English-English-Tamil Dictionary**; 
(Hardback), (paperback)
வெளியீட்டாளர்: பியர்சன் எஜுகேஷன், இந்தியா

## மேற்கோள்கள்

## இணைப்புகள்
*தளம்  (தமிழில்) 
*www.ntm.org.in முதற்பக்கம் (ஆங்கிலத்தில்)

பகுப்பு:இந்திய மொழிகள்
பகுப்பு:மொழிபெயர்ப்பியல்
பகுப்பு:இந்தியாவில் கல்வி
பகுப்பு:இலக்கிய வரலாறு
பகுப்பு:தமிழ் மொழிபெயர்ப்பாக்க அமைப்புகள்
மா. தவசி

**மா. தவசி**, ஓர் தமிழ் எழுத்தாளர் ஆவார். தமிழ்நாட்டில் உள்ள முதுகுளத்தூரில் பிறந்த இவர், தமிழில் முதுகலை பட்டம் பெற்றிருக்கிறார். தமிழ் நாளிதழ் ஒன்றில் உதவி ஆசிரியராகப் பணியாற்றும் இவர் சமூக அவலங்கள் தொடர்பான சிறுகதைகளையும், புதினங்களையும் எழுதி இருக்கிறார். தென்னிந்தியாவில் நிகழும் சேவல் சண்டை தொடர்பான *சேவல் கட்டு* என்ற புதினத்திற்காக 2011 ஆம் ஆண்டின் சாகித்திய அகாதமியின் இளம் எழுத்தாளர் விருது பெற்றார்.

## மேற்கோள்கள்


பகுப்பு:தமிழக எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:தமிழ் எழுத்தாளர்கள்
பகுப்பு:சாகித்திய அகாதமி இளம் எழுத்தாளர் விருது பெற்றோர்
பகுப்பு:இராமநாதபுரம் மாவட்ட மக்கள்
தொல்காப்பியம் செய்யுளியல் செய்திகள்

தொல்காப்பியம் பொருள் அதிகாரம் வாழ்க்கைப் பாங்கினையும், அதனை வெளிப்படுத்தும் நூலின் பாங்கினையும் உணர்த்துகிறது. முதல் ஆறு இயல்கள் வாழ்க்கைப் பாங்கை உணர்த்துகின்றன. இறுதி மூன்று இயல்கள் தமிழ்நூல் நெறியை உணர்த்துகின்றன. கருத்துகள் உவமத்தால் கூறப்படும்; செய்யுளில் கூறப்படும்; மரபுநெறியைப் பின்பற்றிக் கூறப்படும் என இம் மூன்றும் கூறுகின்றன. இவற்றுள் தொல்காப்பியம் செய்யுளியல் வாழ்க்கைப் பாங்கை உணர்த்தும் செய்யுளின் இலக்கணத்தை 235 நூற்பாக்களில் விளக்குகிறது.  யாப்பியல் வகை என 26 பாங்குகளும், வனப்பு என 8 வகைப் பாங்குகளும் இந்த இயலில் கூறப்படுகின்றன. 
## செய்யுள் உறுப்பு
*யாப்பியல் வகை 26

#மாத்திரை, 
#எழுத்து-இயல், 
#அசைவகை 
#யாத்த சீர், 
#அடி, 
#யாப்பு 
#மரபு, 
#தூக்கு, 
#தொடை
#நோக்கு, 
#பா, அளவு-இயல்
#திணை, 
#கைகோள், 
#கூற்று
#கேட்போர், 
#களன், 
#காலவகை
#பயன், 
#மெய்ப்பாடு, 
#எச்சம்
#முன்னம், 
#பொருள், 
#துறை
#மாட்டு, 
#வண்ணம், 
#வனப்பு

:அம்மை, அழகு, தொன்மை, தோல், விருந்து, இயைபு, புலன், இழைபு

## குறிப்பு விளக்கம்

##### 2

##### 3

##### 4

## அடிக்குறிப்பு

பகுப்பு:தொல்காப்பியம்
சிற்றருவிப்பட்டி

சிற்றருவிப்பட்டி, இந்தியாவின் தமிழ்நாடு மாநிலத்தில் மதுரை மாவட்டத்தின் கொட்டாம்பட்டி ஒன்றியத்தில் அமைந்துள்ள வெள்ளைமலைப்பட்டிக்கு அருகிலுள்ள சிறிய குடியிருப்புப்பகுதி. இங்கு வேளாண்மை முதன்மைத் தொழிலாக உள்ளது. நெல், கரும்பு, வாழை, துவரை ஆகிய பயிர்கள் விளைகின்றன. மின்சார இணைப்புகள் ஏதுமில்லாதிருந்த இந்தவூருக்கு,  தேசிய விவசாய மற்றும் கிராமப்புற வளர்ச்சி வங்கி மூலம் (நாபார்டு) சூரியசக்தி வழியாக மின்சாரம் கிடைப்பதற்கு வழிசெய்யப்பட்டுள்ளது.

## வெளி இணைப்புகள்
*http://www.dinamalar.com/news_detail.asp?id=671069
*http://www.thehindu.com/news/cities/Madurai/sitraruvipatti-village-sees-power-for-the-first-time/article3873711.ece

பகுப்பு:மதுரை
வான்வழிப் போக்குவரத்து நிறுவனம்

**வான்வழிப் போக்குவரத்து நிறுவனம்** அல்லது **விமானச்சேவை நிறுவனம்** (*airline*) என பயணிகளையும் சரக்குகளையும் ஏற்றிச் சென்று வான்வழிப் போக்குவரத்து சேவைகளை வழங்கும் நிறுவனங்கள் அழைக்கப்படுகின்றன. இந்தச் சேவைகளை வழங்குவதற்கான வானூர்திகள் இந்த நிறுவனங்களுக்கு உரிமையானதாகவோ குத்தகைக்கு எடுக்கப்பட்டதாகவோ இருக்கலாம்.  மேலும் மற்ற வான்வழிப் போக்குவரத்து நிறுவனங்களுடன் இணைந்தோ கூட்டணி அமைத்தோ ஒருவருக்கொருவர் உதவிக் கொள்வதும் உண்டு. பொதுவாக வான்வழிப் போக்குவரத்து நிறுவனங்கள் வான்வழி இயக்கச் சான்றிதழோ அல்லது ஒரு அரசு பறப்பியல் அமைப்பிடமிருந்து உரிமமோ கொண்டிருக்க வேண்டும்.

ஒரேஒரு வானூர்தியுடன் அஞ்சல் அல்லது சரக்கு எடுத்துச் செல்லும் நிறுவனங்களிடமிருந்து இவை வேறுபடுகின்றன. இந்த நிறுவனங்களை கண்டமிடை, கண்டத்தினுள், உள்நாட்டு, மண்டல, அல்லது பன்னாட்டு வான்வழிப் போக்குவரத்து நிறுவனங்களாக வகைப்படுத்தப்படுகின்றன. மேலும் பட்டியலிடப்பட்ட சேவைகளை வழங்கும் நிறுவனங்கள் என்றும் தனியுரிமைப் பயணவசதிகளை வழங்கும் நிறுவனங்கள் எனவும் பிரிக்கப்படுகின்றன.

## மேற்சான்றுகள்

## வெளி இணைப்புகள்
* Chasing the Sun – History of commercial aviation, from PBS
* Global Aviation Markets  Whitepaper on global markets for airlines
* Full list of Airlines of the world

பகுப்பு:விமானசேவை நிறுவனங்கள்
சோளகர் தொட்டி (புதினம்)

**சோளகர் தொட்டி** ச. பாலமுருகன் எழுதிய எதிர் வெளியீட்டின் மூலம் வெளியிடப்பட்ட சமூகப் புதினம். தமிழக-கருநாடக வனப்பகுதியில் வாழ்ந்து வரும் பழங்குடியினர் சோளகர்; அவர்கள் வசிக்கும் கிராமம் தொட்டி என்று அழைக்கப்படும். வனத்தை தெய்வமாகக் கருதி இயற்கையுடன் இயைந்து வாழ்ந்து வந்த சோளகர் வாழ்வில் சந்தனக் கடத்தல் வீரப்பன் ’தேடுதல் வேட்டை’யினால் ஏற்பட்ட சொல்லவொண்ணா இன்னல்களைப் பற்றி இந்நூல் ஆவணப்படுத்துகிறது.

## கதை
இப்புதினம் இரு பாகங்களாக அமைக்கப்பட்டுள்ளது. முதல் பாகம் சோளகர்களின் இயற்கை சார்ந்த வாழ்வியலை எடுத்துரைக்கிறது. இரண்டாவது பாகத்தில் வீரப்பனைத் தேடும் அதிரடிப்படையினரின் ஊடுருவலால் சோளகர்கள் சந்திக்கும் இன்னலகள் பற்றியது.
### முதல் பாகம்
சோளகர் தொட்டியின் தலைவன் கொத்தல்லி; தேர்ந்த வேட்டை வீரன் சிவண்ணா; காவல் தெய்வம் மணிராசன் கோவில் பூசாரி கோல்காரன் என்றழைக்கப்படும் சென்நெஞ்சா

## மேற்கோள்கள்


பகுப்பு:தமிழ் இலக்கியம்
பகுப்பு:தமிழ்ப் புதினங்கள்
குடிசார் பறப்பியல்

**குடிசார் பறப்பியல்** (*Civil aviation*) பறப்பியலின் முதன்மையான இரு வகைகளில் ஒன்றாகும். தனிப்பட்ட அல்லது வணிக நோக்குடைய அனைத்து படைசார்பில்லா பறப்பியலும் இதன்பாற்படும். உலகின் பெரும்பாலான நாடுகள் பன்னாட்டு குடிசார் வான்பயண அமைப்பின் (ஐசிஏஓ) உறுப்பினர்களாவர்; இதன் மூலம் ஒருங்கிணைந்து பொது சீர்தரங்களையும் செய்முறைப் பரிந்துரைகளையும் நிறுவிட பணியாற்றுகின்றனர்.

பகுப்பு:வான் போக்குவரத்து
செம்புலப்பெயல்நீரார்

thumb|222 px|right|செம்புலம்
**செம்புலப்பெயல்நீரார்** அல்லது **செம்புலப் பெயனீரார்** ஒரு சங்க காலப் புலவர். இவரது பாடல் ஒன்றே ஒன்று உள்ளது. அது குறுந்தொகை 40 எண்ணுள்ள பாடல்.

## புலவர் பெயர்
செம்புலப் பெயனீரார் என்பவர் சங்கப் புலவர்களில் ஒருவர். குறுந்தொகையில் பாடல் தொடர்களால் பெயர் பெற்ற பதினெட்டுப் புலவர்கள் உளர். அப்புலவர்களுள் தாம் பாடிய உவமையால் பெயர் பெற்ற புலவர்களின் எண்ணிக்கை பதின்மூன்று ஆகும். செம்புலப் பெயனீரார் அவ்வகையில் பெயர் பெற்ற புலவராவர். செம்புலப் பெயனீராரின் பாடலாகக் குறுந்தொகையின் நாற்பதாம் பாடல் ஒன்று மட்டுமே தற்போது அறியப்பட்டுள்ளது1. வேறு பாடல்கள் ஏதும் அவரால் பாடப்பட்டனவா என்பதைத் தற்போது அறிய இயலவில்லை. இவரது பாடலில் "செம்புலப் பெயல்நீர்" என்னும் தொடர் வருகிறது. எட்டுத்தொகை தொகுப்பு குறுந்தொகை நூலைத் தொகுத்தவர், இவரது இயற்பெயர் தெரியாத நிலையில், இவருக்குச் "செம்புலப்பெயல்நீரார்" என்னும் பெயரைச் சூட்டியுள்ளார்.

## பாடல்
:யாயும் ஞாயும் யாரா கியரோ
:எந்தையும் நுந்தையும் எம்முறைக் கேளிர்
:யானும் நீயும் எவ்வழி அறிதும்
:செம்புலப் பெயல்நீர் போல
:அன்புடை நெஞ்சம் தாம் கலந்தனவே.

## செய்தி
பாடலின் கூற்று: இயற்கைப் புணர்ச்சி புணர்ந்த பின்னர், பிரிவரெனக் கருதி அஞ்சிய தலைமகள் குறிப்பு வேறுபாடு கண்டு தலைமகன் கூறியது.2

யாய் - என் தாய்.
ஞாய் - உன் தாய்.
எந்தை - என் தந்தை.
நுந்தை - உன் தந்தை.
செம்புலம் - செம்மண் நிலம் என்பார் உ.வே.சாமிநாதர்3. பாலை நிலம் என்பார் மு. சண்முகம்4. குறிஞ்சி நிலம் என்பார் ஆ. மணி5 
பெயனீர் - மழைநீர்.

என்னுடைய தாயும் உன்னுடைய தாயும் உறவினர்களல்லர். என்னுடைய தந்தையும் உன்னுடைய தந்தையும் எவ்வகையிலும் உறவினரல்லர். நானும் நீயும் கூட ஒருவரையொருவர் முன்னர் அறிந்ததில்லை என்றாலும் கூட, நம் நெஞ்சம் செம்புலத்திற் பெய்த நீர் போலக் கலந்து விட்டது. எனவே நான் உன்னைப் பிரிவேன் என வருந்த வேண்டாம் எனத் தலைவன் தலைவியைத் தேற்றுகின்றான்.

### செம்புலப் பெயல்நீர்
:**செம்புலம் என்பது செம்மை செய்து சமனாக்கிப் பண்படுத்தப்பட்ட வயல்**. வயலில் பெய்த மழைநீர் (வரப்பால் தடுத்து நிறுத்தப்பட்டு) வயலுக்குள் ஊறுவது போல் (பயிருக்குப் பயன்படுவது போல்) மண்ணும் ஈரமுமாகக் கலந்துவிட்டனவே! என்கிறான் தலைவன் தலைவியிடம்.

:நிலத்தின் **நிறமும், சுவையும், மணமும்** மழைநீருக்குள் கலந்துவிடுவது போல் உள்ளங்கள் கலந்துவிட்டனவாம்.
:தலைவன் நெஞ்சம், தலைவி நெஞ்சம் ஆகிய இவற்றில் ஒன்று மழை என்றால் மற்றொன்று வயல்.

#### கலப்புமணம்
:சங்ககாலத்தில் உள்ளங்கள் ஒன்றுபட்ட உறவுத் திருமணம் குலம் பார்க்காத கலப்புத் திருமணமாக இருந்தது என்பதை எடுத்துக்காட்டும சான்றுகளில் இப்பாடல் முதன்மையானது

## அடிக்குறிப்புக்கள்
1. உ.வே. சாமிநாதர் (உரை.ஆ.). 1983. குறுந்தொகை. அண்ணாமலைப் பல்கலைக் கழகம். ப. ௧௩௮.
2. மேலது. ப. 101.
3. மேலது. ப. 101.
4. மு. சண்முகம்(பதி.ஆ.) 1994. குறுந்தொகை. தமிழ்ப்பல்கலைக் கழகம். ப. 43.
5. ஆ. மணி (க.ஆ.). 2011சனவரி - மார்ச்சு. புதிய பனுவல் - பன்னாட்டு ஆய்விதழ். ப. 39 – 47.
ISSN : 0975 – 573X.

பகுப்பு:சங்கப் புலவர்கள்
பகுப்பு:பெயர் தெரியாச் சங்கப் புலவர்கள்
லூவா

**லூவா** (*Lua*,  ,   "நிலா" எனப் பொருள்படும்) என்பது முதன்மை நோக்கமாக விரிவுபடுத்தக்கூடிய ஆணைச்சொற்களுடன் கூடிய படிவ நிரலாக்க மொழியாக வடிவமைக்கப்பட்ட இலகுவான பல்திறப்பட்ட-கருத்தோட்ட நிரல் மொழி ஆகும். இது ஐஎஸ்ஓ சியில் எழுதப்பட்டுள்ளதால் அனைத்து இயக்குத்தளங்களிலும் பயன்படுத்தக்கூடியதாக உள்ளது. பிற படிவ நிரலாக்க மொழிகளை விட லூவா எளிமையான சி பயன்பாட்டு நிரலாக்க இடைமுகத்தைக் கொண்டுள்ளது.

இந்த நிரல்மொழி 1993 இல் இராபர்டோ லெருசலிம்க்கி, லூயி என்ரிக் டெ பிகுய்ரிடோ மற்றும் வால்டெமர் செலசால் உருவாக்கப்பட்டது. லூவா பல பயன்பாடுகளில் பயன்படுத்தப்படுகிறது; வேர்ல்டு ஆப் வார்கிராஃப்ட் போன்ற பெரும்பான்மையான நிகழ்பட ஆட்டங்களில் பயன்படுத்தப்படுகிறது.  சூன் 2010இல், ஆப்பிள் நிறுவனம் லூவாவை பயன்படுத்துவதற்காக தனது ஐஓஎசு இயக்குதளத்திற்கான மென்பொருள் மேம்படுத்தல் பொதியை பயன்படுத்துவதற்கான விதிமுறைகளை மாற்றியது. இதனால் ஆங்க்ரி பேர்ட்சு போன்ற ஐ-போன் பயன்பாடுகள் உருவாக்கப்பட வழிவகுத்தது. சூன் 2011இல்  லூவா நிரலாக்க மொழிகளில் மிகவும் பரவலான மொழிகளில் பத்தாவது இடத்தில் இருந்தது.

## எடுத்துக்காட்டு
*லூவாவில் எழுதப்பட்ட நிரலுக்கு ஓர் எடுத்துக்காட்டு:


```lua
#!/usr/bin/lua
print("வருக வையகமே!")
```


*ஒரு மதிப்பை அளித்து அதனை அச்சடிக்க வைப்பதற்கான காட்டு:

```lua
#!/usr/bin/lua
a = "வருக வையகமே!"
print(a)
```


*நிரலிடைக் குறிப்புகளை (comment)  ஒரே வரியில் எழுத

```lua
#!/usr/bin/lua
--நிரலிடைக் குறிப்பு
```

*நிரலிடைக் குறிப்புகளை பல வரிகளில் எழுத

```lua
#!/usr/bin/lua
--[[
நிரலிடைக் குறிப்பு
நிரலிடைக் குறிப்பு
நிரலிடைக் குறிப்பு
]]
```


## மேற்சான்றுகள்


## வெளி இணைப்புகள்

* 
* lua-users.org – Community website for and by users (and authors) of Lua
* eLua – Embedded Lua 
* Projects in Lua 
* Where Lua Is Used
* Lua operating system project 
* SquiLu Squirrel modified with Lua libraries

பகுப்பு:நிரல் மொழிகள்
பகுப்பு:பல்லியக்குதள மென்பொருட்கள்
பகுப்பு:பதிகணினியியல்
அருண் ஜெட்லி

**அருண் ஜெட்லி ** (*Arun Jaitley*, 28 திசம்பர் 1952 – 24 ஆகத்து 2019) ஓர் இந்திய அரசியல்வாதியும், பதினாறாவது மக்களவையின் அமைச்சரவையில், நிதியமைச்சராகவும், பெருநிறுவன விவகாரங்கள் துறை அமைச்சராகவும் பொறுப்பில் இருந்தவர் ஆவார்.

இவர் பாதுகாப்பு அமைச்சராகக் கூடுதல் பொறுப்பிலும் இருந்துள்ளார். இவர் பாரதிய ஜனதா கட்சியைச் சேர்ந்த அரசியல்வாதியும், இந்திய உச்ச நீதிமன்றத்தில் பணியாற்றும் மூத்த வழக்கறிஞரும் ஆவார். பதினைந்தாவது மக்களவையில் இந்திய நாடாளுமன்றத்தின் மாநிலங்களவையில் எதிர்கட்சித் தலைவராக இருந்தார். முன்னதாக 1998-2004 காலகட்டத்தில் தேசிய ஜனநாயகக் கூட்டணியின் ஆய அமைச்சரவையில் பொருளாதார மற்றும் தொழில் அமைச்சராகவும் சட்டம் மற்றும் நீதித்துறை அமைச்சராகவும் பணியாற்றியுள்ளார். 2014 பொதுத் தேர்தலில், அமிர்தசரசு மக்களவைத் தொகுதியில் போட்டியிட்டு இந்திய தேசிய காங்கிரசு வேட்பாளர், படைத்தலைவர் அமரிந்தர் சிங்கிடம் தோற்றார்.

## தனி வாழ்வு
பஞ்சாபி இந்து பிராமணக் குடும்பத்தில் வழக்கறிஞர் மகராசு கிசன் ஜெட்லிக்கும் இரத்தன் பிரபா ஜெட்லிக்கும் மகனாகப் பிறந்தார். தமது பள்ளிக்கல்வியை தில்லியின் புனித சேவியர் பள்ளியில் 1957 முதல் 69 வரை பயின்றார். பொருளியல் இளங்கலைப் பட்டத்தை சிறீராம் பொருளியல் கல்லூரியில் 1973இல் பெற்றார். 1997இல் சட்டப்படிப்பை தில்லி பல்கலைக்கழகத்தில் முடித்தார். தமது மாணவப் பருவத்தில் கல்வித்திறன் மற்றும் பிற கல்விசாரா செயற்பாடுகளுக்காக பாராட்டுகள் பெற்றுள்ளார்.  1974இல் தில்லி பல்கலைக்கழகத்தில் மாணவர் சங்கத் தலைவராக இருந்துள்ளார்.

ஜெட்லி மே 24, 1982இல் சங்கீதாவைத் திருமணம் செய்துள்ளார். இவர்களுக்கு ரோகன் என்ற மகனும், சோனாலி என்ற மகளும் உள்ளனர்.

## மறைவு
2018 மே 14 இல் அருண் ஜெட்லி சிறுநீரகக் கோளாறுகளுக்காக எயிம்சு மருத்துவமனையில் சிறுநீரகக் கொடை சிகிச்சை அளிக்கப்பட்டது. இவர் நீரிழிவு நோயாலும் அவதிப்பட்டார். 2019, ஆகத்து 24 மதியம் 12:07 மணிக்கு இவர் எயிம்சு மருத்துவமனையில் தனது 66-வது அகவையில் காலமானார்.

## மேற்கோள்கள்

## வெளி இணைப்புகள்
*BJP finds its winning mojo: alliances and incumbency
*India Today Interview: Arun Jaitley 

பகுப்பு:பதினாறாவது மக்களவை அமைச்சர்கள்
பகுப்பு:1952 பிறப்புகள்
பகுப்பு:இந்திய எதிர்க்கட்சித் தலைவர்கள்
பகுப்பு:2019 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய நிதியமைச்சர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:மாநிலங்களவை உறுப்பினர்கள்
பகுப்பு:தில்லி நபர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தில்லி அரசியல்வாதிகள்
தி மில்லியன் டாலர் ஹோம்பேஜ்

**த மில்லியன் டாலர் ஹோம்பேஜ் (The Million Dollar Homepage)** என்பது அலெக்சு டியூ என்பவரால் தொடங்கப்பட்டது. இவர் தன் பல்கலைக்கழக படிப்புக்காக பணம் சேர்க்க இத்தளத்தை உருவாக்கி விளம்பரப்படுத்தினார். 10 X 10 பிக்செல்களில் ஒரு விளம்பரம் என்ற அளவில், ஆயிரக்கணக்கான பிக்சல்களில் விளம்பரங்கள் சேர்ந்தன. இந்த சிறு பிக்செல்களில் உள்ள நக அளவு படங்கள் வேறு ஒரு இணையதளத்திற்கு இட்டுச் செல்கின்றன. இத்தளத்தின் அனைத்து பிக்செல்களிலும் விளம்பரங்களை காண்பிப்பதன் மூலம், ஒரு மில்லியன் அமெரிக்க டாலர்களை சம்பாதித்தார். வால் ஸ்ட்ரீட் ஜர்னல் என்ற செய்தித்தாள் இத்தளம் பிற தளங்களுக்கு முன்னோடியாக விளங்குகிறது என்று செய்தி வெளியிட்டது.

## மேற்கோள்கள்

## இணைப்புகள்
* The Million Dollar Homepage  (ஆங்கிலத்தில்)

பகுப்பு:இணையம்
பகுப்பு:விளம்பரப்படுத்தல்
பகா எண்களின் பட்டியல்

முதல் ஐநூறு **[[பகா எண்]]களின் பட்டியல்** கீழே தரப்பட்டுள்ளது:

பகுப்பு:பகா எண்கள்
பகுப்பு:கணிதப் பட்டியல்கள்
ஒன்றுடன் ஒன்றாக எல்லையைக் கொண்டுள்ள நான்கு நாடுகளின் பட்டியல்

உலகின் சில பகுதிகளில் நான்கு நாடுகள் ஒன்றுடன் மற்றொன்றாக எல்லைகளால் சூழப்பட்டுள்ளன. பொதுவாக, இத்தகைய சூழலில் மூன்று நாடுகளுக்கு நடுவில் ஒரு நாடு அமைந்திருக்கும், இத்தகைய அமைப்பில் நடுவில் அமைந்துள்ள நாடுகளில் சில புருண்டி. லக்சம்பர்க், மலாவி, பராகுவே.

## குறிப்புகள்

## இணைப்புகள்
*CIA World Factbook CIA World Factbook  (பொது உரிமம்), (ஆங்கிலத்தில்)

பகுப்பு:நாடுகள்
பகுப்பு:நாடுகள் தொடர்பான பட்டியல்கள்
நகர்களிடை காட்சிப் போட்டி

**நகர்களிடை காட்சிப் போட்டி** அல்லது **இன்டர்-சிட்டீஸ் ஃபேர்ஸ் கோப்பை** (*Inter-Cities Fairs Cup*) என்பது 1955 முதல் 1971 ஆடப்பட்ட ஐரோப்பிய கால்பந்துப் போட்டியாகும்.  பன்னாட்டு வணிகப் பொருட்காட்சிகளை பிரபலப்படுத்தும் பொருட்டு இப்போட்டிகள் நடத்தப்பட்டன.  இப்போட்டி தொடங்கும் காலத்துக்கு முன்னர், வணிக பொருட்காட்சிகளை நடத்தும் நகரங்களுக்கிடையே நட்புமுறை போட்டிகள் நடத்தும் வழக்கம் இருந்தது; அதிலிருந்தே இப்போட்டியாக பரிணமித்தது.  ஆரம்ப காலகட்டத்தில் வணிக பொருட்காட்சிகள் நடத்தும் நகரங்களிலிருக்கும் அணிகள் இதில் எவ்வித நிபந்தனையுமின்றி கலந்துகொள்ளலாம் என்றிருந்தது, அதாவது அவர்கள் அந்நாட்டின் கால்பந்துக் கூட்டிணைவில்/லீகில் எவ்விடத்தில் தகுதிபெற்றார்கள் என்பது முக்கியமில்லாமலிருந்தது.  மேலும் ஒரு நகரத்திலிருந்து ஒரு அணியே பங்குபெற வேண்டும் என்ற விதியும் இருந்தது.  1968-க்குப் பிறகு, கூட்டிணைவில் தகுதிபெறும் நிலையைப் பொறுத்தே இப்போட்டிக்குத் தகுதிபெறலாம் என்ற விதி கொண்டுவரப்பட்டது.  1971-ஆம் ஆண்டில் யூஈஎஃப்ஏ-வின் சார்புநிலைக்கு வந்தது; அதன்பின்னர், அது யூஈஎஃப்ஏ கோப்பையுடன் இணைக்கப்பட்டது.

*நகர்களிடை காட்சிப் போட்டி*யானது யூஈஎஃப்ஏ கோப்பைக்கு முன்னோடியாக இருந்தாலும் அது யூஈஎஃப்ஏ-வினால் நடத்தப்படவில்லை.  ஆதலால், இப்போட்டியில் ஓர் அணியின் செயல்பாடு அவற்றின் ஐரோப்பிய அளவிலான போட்டிகளில் செயல்பாடாக அங்கீகரிக்கப்படாது.

## உசாத்துணைகள்

## வெளியிணைப்புகள்
*Stats at RSSSF

பகுப்பு:ஐரோப்பாவில் காற்பந்துப் போட்டிகள்
எமிரேட்சு விளையாட்டரங்கம்

**ஆஷ்பர்டன் குரூவ்** (**Ashburton Grove**), விளம்பர ஆதரவின் காரணமாக **எமிரேட்சு விளையாட்டரங்கம்** (**Emirates Stadium**) என்று அறியப்படுவது, வடக்கு இலண்டனில் உள்ள கால்பந்து மைதானமாகும்.  இது பிரீமியர் லீக் அணியான ஆர்சனல் கால்பந்துக் கழகத்தின் விளையாட்டரங்கம் ஆகும்.  60,000-க்கும் சற்றே அதிகமான கொள்ளளவு உடைய இம்மைதானம் 2006 ஆண்டு திறக்கப்பட்டு, ஆர்சனல் கால்பந்துக் கழகத்தால் பயன்படுத்தப்பட்டு வருகிறது.  இங்கிலாந்தில் வெம்பிளி மற்றும் ஓல்டு டிராஃபோர்டு மைதானங்களுங்குப் பிறகு இதுவே அதிக கொள்ளளவு கொண்டதாகும்.  2004-இல் கட்ட ஆரம்பிக்கப்பட்ட இம்மைதானத்துக்கான நிதி கிடைப்பது சிரமமாகவிருந்தது.  அக்டோபர் 2004-இல் எமிரேட்சு ஏர்லைன்சு நிதியாதரவு தருவதாக செய்தி வெளியிடப்பட்டது.  £390 செலவில் 2006-ஆம் ஆண்டு மைதானம் கட்டி முடிக்கப்பட்டது.  ஆர்சனல் அணியின் போட்டிகள் தவிர்த்து, பிரேசில் தேசிய கால்பந்து அணியின் ஐரோப்பிய போட்டிகள் அனைத்தும் இங்குதான் விளையாடப்பட்டு வருகின்றன.

## வெளியிணைப்புகள்
* அதிகாரபூர்வ இணையதளம் 

## உசாத்துணைகள்

பகுப்பு:இங்கிலாந்தின் விளையாட்டரங்குகள்
இந்தியாவில் வெறுப்புப் பேச்சு சட்டங்கள்

இந்திய அரசமைப்பில் மக்களிடையே வெறுப்புப் பேச்சுகளால் ஏற்படும் சிக்கல்களைத் தீர்க்க **வெறுப்புப் பேச்சு சட்டங்கள்** உள்ளன. இதன்படி ஒரு குடிமகனை அவரின் இனம், மொழி, பண்பாடு, வாழும் பகுதி, சமூகம் போன்ற ஏதோ ஒரு காரணத்திற்காகத் திட்டுபவர் தண்டிக்கப்படுவார். குறிப்பாக, சமய நம்பிக்கைப் பற்றி கேலி பேசி புண்படுத்துவோர் கடுமையாக தண்டிக்க்கப்படுவர்,

## அரசமைப்புச் சட்டம்
இந்திய அரசமைப்புச் சட்டம் இந்திய ஒன்றியத்திற்கு அடையாளமாக எந்த ஒரு தனி மதத்தையும் குறிப்பிடவில்லை. பகுதி 25 (1) இன் படி "அனைத்து குடிமக்களும் சமமான உரிமைகள் அளிக்கப்பட்டு அவர்களின் சமய நம்பிக்கையை கொண்டிருக்கவும் பரப்பவும் உரிமை அளிக்கப்படுகிறார்.  பகுதி 19 (Article 19) அனைத்து குடிமகன்களுக்கும் பேச்சு உரிமையை வழங்குவதுடன், பொது நாகரிகம், நீதி கருதி சில இடங்களில் வரைமுறை அளித்துள்ளது.

## மேற்கோள்கள்

பகுப்பு:இந்தியாவில் சட்டம்
பகுப்பு:இந்தியாவில் கருத்து வெளிப்பாட்டுச் சுதந்திரம்
காசுமீர் பல்கலைக்கழகம்

**காசுமீர் பல்கலைக்கழகம்** (University of Kashmir) இந்திய மாநிலம்  சம்மு காசுமீரின் தலைநகரம் சிறிநகரில்  தால் ஏரியின் மேற்குக் கரையில் அமைந்துள்ள ஓர் பல்கலைக்கழகம் ஆகும்.

## மேற்கோள்கள்

பகுப்பு:சம்மு காசுமீர் பல்கலைக்கழகங்கள்
புட்டுத் தோப்பு, மதுரை

**புட்டுத் தோப்பு** இந்தியா நாட்டின் தமிழ்நாடு மாநிலத்தில் மதுரை மாவட்டத்தில் உள்ள ஆரப்பாளையத்திற்கு மேற்கில் வைகை ஆற்றின் கரையில் உள்ளது. திருவிளையாடல் புராணத்தில் உள்ள சிவபெருமானின் திருவிளையாடல்களில் ஒன்றான *புட்டுக்கு மண் சுமந்த திருவிளையாடல்* விழா நடத்துவதற்காக, இந்த மண்டபம் 16 ஆம் நூற்றாண்டில் மதுரையை அரசாண்ட நாயக்கர்களின் ஆட்சி காலத்தில் கட்டப்பட்ட மண்டபம் ஆகும். இந்த மண்டபம் வைகைக் கரை ஓரம் அமைந்துள்ளது. ஒவ்வொரு ஆண்டும் புட்டுக்கு மண் சுமந்த திருவிளையாடல் விழா இங்கு நடைபெறுகிறது.

## மேற்கோள்கள்

## வெளி இணைப்புகள்
* புட்டுக்கு மண் சுமந்த திருவிளையாடல் தினமலர்
*http://www.thehindu.com/features/friday-review/history-and-culture/emblems-of-an-era/article2632880.ece
*kaviyam magazine
* விக்கிமேப்பியாவில் புட்டுத் தோப்பு அமைவிடம்
பகுப்பு:மதுரை மாநகராட்சிப் பகுதிகள்
செம்மண் கோலம்

**செம்மண் கோலம்** என்பது செம்மண்ணைப் பயன்படுத்தி இடப்படும் கோலம் ஆகும். கோலமாவினால் அடிப்படை உருவத்தை உருவாக்கிய பின், செம்மண்ணைக்கொண்டு தேவைப்படும் இடங்களில் செம்மண் நிரப்பப்படுகிறது.

## செம்மண் உருவாக்கம்
செம்மண் சேகரிக்கப்பட்டு, சலிக்கப்பட்டு, சிறு கற்கள் நீக்கப்பட்டு மாவு நிலையில் உள்ள செம்மண் பொடியால் இவ்வகைக் கோலமிடப்படுகிறது.

## மேற்கோள்

பகுப்பு:கோலங்கள்
பகுப்பு:தமிழர் வாழ்வியல்
ஈரீ ஏரி

**ஈரீ ஏரி** (*Lake Erie*) என்பது  வட அமெரிக்காவின் ஐந்து பேரேரிகளுள் ஒன்றாகும். இது மேற்பரப்பின் அடிப்படையில் ஐந்து பேரேரிகளுள் நான்காவது பெரிய ஏரியாகும். இந்த ஏரி ஆழம் மற்றும் கொள்ளளவின் அடிப்படையில் ஐந்து பேரேரிகளுள் மிகச்சிறியதாகும். இந்த ஏரி உலக அளவில் பத்தாவது பெரிய ஏரியாகும்.

## இவற்றையும் பார்க்க
*சுப்பீரியர் ஏரி
*மிச்சிகன்-ஹுரோன் ஏரி
*ஒண்டாரியோ ஏரி

## மேற்கோள்கள்

பகுப்பு:ஐக்கிய அமெரிக்க ஏரிகள்
பகுப்பு:புவியியல் தொடர்பான குறுங்கட்டுரைகள்
காண்டீபம்

**காண்டீபம்** (சர்வதேச சமசுகிருத ரோமனாக்க அரிச்சுவடி: Gāṇḍīva; ) என்பது மகாபாரதத்தில் அருச்சுனனின் ஆயுதமான வில்லைக் குறிக்கும். இது பிரம்மனால் உருவாக்கப்பட்டு அவர் ஆயிரம் ஆண்டுகள் இதனை வைத்திருந்தார். பின்னர் பிரஜாபதி ஐநூற்று மூன்று ஆண்டுகளும், இந்திரன் ஐநூற்று எண்பது ஆண்டுகளும் வைத்திருந்தனர். அதன் பின்னர் வருணன் நூறு ஆண்டுகள் வைத்திருந்தார். காந்தவ காட்டை அழிப்பதற்காக அக்னி தேவனின் வேண்டுகோளின் படி, வருணன் இக்காண்டீபத்தை அர்ச்சுனனுக்கு வழங்கினார். காண்டீபம் சொர்க்கத்தில் உள்ள காண்டீ என்ற மரத்தின் மூலம் உருவாக்கப்பட்டது.

இந்த வில்லை கந்தர்வர்களும், தேவர்களும் வழிபட்டனர். காண்டீபத்தில் எய்யப்படும் அம்பு இடிமுழக்கத்தை ஏற்படுத்தும். இதைக் கொண்டே ஜயத்திரதன் தலையை கொய்தும், கர்ணனைக் கொன்றும், பீஷ்மரை காயப்படுத்தியும் வென்றான் அருச்சுனன்.

## மேற்கோள்கள்


பகுப்பு:மகாபாரதம்
பகுப்பு:ஆயுதங்கள்
பகுப்பு:இந்து தொன்மவியல் ஆயுதங்கள்
பகுப்பு:கையாற்றல் கருவிகள்
பகுப்பு:விற்கள்
நாயகனின் பயணம்

**நாயகனின் பயணம்** (*hero's journey*) என்பது உலகின் பல கதையாடல்களில் காணக்கிடைக்கும் ஒரு அடிப்படை பாங்கு. இதனை முதன்முதலில் அடையாளம் கண்டு வர்ணித்தவர் ஜோசப் காம்பெல் எனும் அமெரிக்கத் தொன்மவியலாளர். எனவே இது ஜோசப் காம்பெலின் **தனித்தொன்மம்** (*monomyth*) என்றும் வழங்கப்படுகிறது. 1949 இல் வெளியான ”நாயகனின் ஆயிரம் முகங்கள்” (*The Hero with a Thousand Faces*) எனும் ஒப்பீட்டுத் தொன்மவியல் நூலில் இதனைக் காம்பெல் அறிமுகப்படுத்தினார். எழுத்தாளர் ஜேம்ஸ் ஜாய்சின்  மீது பற்று கொண்டவர் காம்பெல். எனவே ஜாய்சின் *ஃபின்னகன்ஸ் வேக்* என்ற புதினத்தில் இடம் பெறும் “monomyth" என்னும் பதத்தைப் பயன்படுத்திக் கொண்டார்.

பல காலகட்டங்களில் பல்வேறு பகுதிகளில் தோன்றிய தொன்ம கதைகளில் பல அடிப்படை ஒற்றுமைகளும், பொதுவான பாங்குகளும் காணப்படுவதாகக் காம்பெல் கூறுகின்றார். இதனை ”நாயகனின் ஆயிரம் முகங்கள்” நூலில் பின்வருமாறு விளக்குகிறார்.

காம்பெலும் எரிக் நாய்மான் போன்ற பிற ஆய்வாளர்களும் புத்தர், மோசே, இயேசு போன்றவர்களின் கதையாடல்களை “நாயகனின் பயண”த்துக்கு நல்ல எடுத்துக்காட்டுகளாகக் கருதுகின்றனர். இவை மட்டுமல்லாமல் பல்வேறு பண்பாடுகளின் செவ்வியல் தொன்ம கதைகளும் இதே அடிப்படைப் பாணியைத் தான் கொண்டுள்ளன என்றும் காம்பெல் கூறுகின்றார். நாயகனின் பயணத்தில் 17 அடிப்படைக் கட்டங்கள் உள்ளன. ஆனால் அனைத்து நாயகனின் பயணங்களிலும் இப்பதினேழும் இடம் பெறுவதில்லை.

## மேற்கோள்கள்

பகுப்பு:தொன்மவியல்
இணைத் தோற்றம்

**இணைத்தோற்றம்** (*pair production*) என்பது ஓர் அணுக்கருப் புலத்தில் ஓர் ஃபோட்டான் ( Photon) அல்லது ஒளியன் விரைந்து செல்லும் போது, அப்புலத்துடன் வினைபட்டு ஒரு பாசிட்ரானையும் ஓர் எலக்ட்ரானையும் தோற்றுவிக்கின்றது. கிளர்ந்த நிலையிலுள்ள ஒரு கரு அதனுடைய சாதாரண நிலைக்குத் திரும்பும் போது தோன்றும் இணை, உள் இணைத் தோற்றம் (Internal pair production) எனப்படும். நிறை-ஆற்றல் சமன்பாட்டிற்குட்பட்டு  ஆற்றல் பொருளாக மாறுவதற்கு சிறந்த எடுத்துக் காட்டாக இணைத் தோற்றத்தைக் (ஓர் அடிப்படைத் துகளும் அதற்குரிய எதிர்த் துகளும் தோன்றுவதைக்) கூறலாம். இணைத் தோற்றம் நிகழ வேண்டுமானால் ஒளியனின் ஆற்றல் 1.02 மில்லியன் எலக்ட்ரான் வோல்டை விட அதிகமாக இருக்கவேண்டும். இவ்வாற்றல் எலக்ட்ரான் மற்றும் பாசிட்ரானின் நிறைக்குச் சமமான ஆற்றலாகும். 

## உசாத்துணைகள்

பகுப்பு:துகள் இயற்பியல்
பகுப்பு:அணுக்கருவியல்
குன்னத்தூர் மலை, மதுரை

**குன்னத்தூர் குடைவரைக் கோயில்கள் மற்றும் நவகிரக லிங்க கோவில்கள்** இந்தியாவின் தமிழ்நாடு மாநிலத்தில் மதுரை மாவட்டத்தில் அமைந்துள்ள குடைவரைக் குன்று ஆகும். இந்தக் குன்று மதுரையில் இருந்து 16 கிலோ மீட்டர் தொலைவில் சிவகங்கை செல்லும் வழியில் வரிச்சியூர் அருகே குன்னத்தூரில் அமைந்துள்ளது. இந்த குன்றில் உதயகிரிஷ்வரர் குடைவரைக் கோயில் மற்றும் அஸ்தகிரிஷ்வரர் குடைவரைக் கோயில் உள்ளது. இக்குடைவரைக் கோயில்கள் கிபி எட்டாம் நூற்றாண்டைச் சேர்ந்தது. 1908 ஆம் ஆண்டு இங்கு அகழ்வாய்வு செய்ததில் தமிழ் பிராமிக் கல்வெட்டுகளும், 50க்கும் மேறப்பட்ட கற்படுக்கைகளும் கண்டெடுக்கப்பட்டுள்ளன.

## குடைவரை கோவில்கள்
முற்கால பாண்டிய மன்னர்கள் காலத்தைச் சேர்ந்த இந்த மலையின் குகையின் கிழக்குப்புறத்தில் **உதயகிரிஸ்வரர் கோவிலும்**, மேற்குப்புறத்தில் **அஸ்தகிரிஸ்வரர் கோவிலும்** உள்ளன. இந்த குடைவரை கோவில்கள் பாண்டிய மன்னர்களின் கோவில் கலைக்கு வரலாற்று சான்றுகளாக உள்ளன.
* உதயகிரிநாதர் (சூரிய பகவான்)
* அஸ்தகிரிநாதர் (சந்திர பகவான்)
* ஓங்காரேஸ்வர் (செவ்வாய் பகவான்)
* பொன் ஊர்காவலர் (புதன் பகவான்)
* குரு உலகநாதர் (குரு பகவான்)
* அஷ்டலெட்சுமி நாதர் (சுக்கிரபகவான்)
* வைரவனேஸ்வரர் (சனி)
* திருநீலகண்டேஸ்வரர் (ராகு கேது)

## மேற்கோள்கள்

https://www.google.com/maps/place/Malai+kovil+,+Kunnnathur/@9.9012839,78.2491511,16.75z/data=!4m12!1m5!8m4!1e2!2s113758027837174818995!3m1!1e1!3m5!1s0x3b00c2e38723e54f:0x15377e0506af0eeb!8m2!3d9.9033409!4d78.2527931!16s%2Fg%2F1tfvrczg?entry=ttu

## வெளி இணைப்புகள்
* குன்றத்தூர் குடைவரை கோயில்களின் புகைப்படங்கள்
பகுப்பு:தமிழ் பிராமிக் கல்வெட்டுகள்
பகுப்பு:இந்தியக் கல்வெட்டுகள்
பகுப்பு:மதுரை மாவட்டம்
தமராக்கி

**தமராக்கி நாடு** (ஆங்கிலம் : Thamarakki nadu ) என்பது இந்தியாவின்,  தமிழ்நாடு மாநிலத்தில், சிவகங்கை மாவட்டம்,  சிவகங்கை வட்டத்தில்  அமைந்துள்ள ஓர் ஊர்  ஆகும்.

## பெயர்க் காரணம்
: தமர் + ஆக்கி = தமராக்கி
: தமர் = தம் சுற்றம்
: ஆக்கி = ஆக்கிக் கொள்ளுதல்
: எனவே தமராக்கி என்றால், மக்கள் அனைவரையும் தங்களது சுற்றமாக ஆக்கிக் கொள்ளும் உள்ளம் நிறைந்த மக்கள் வாழும் ஊர்.

இது முக்குலத்தோர் சமூகத்தைச் சேர்த்த கள்ளர் இன மக்கள் அதிகம் வாழும் பகுதியாகும்.,தமராக்கி வடக்கு,தமராக்கி தெற்கு , கள்ளங்குளம் ,காராம்போடை, ஆகிய கிராமங்கள் சேர்ந்தது தமராக்கி நாடு என்று அழைக்கப்படுகிறது. தமராக்கியில் விவசாயம் முக்கிய தொழிலாகும். நெல் மற்றும் கரும்பு முக்கியமாக இங்கு வளர்க்கப்படுகின்றன.இங்கு கபடி வீரர்கள் அதிகம் உள்ளன.சிட்டிசண் கபடி குழு,களம் கண்ட வேங்கை கபடி குழு.

.

## திருவிழா
கலிதீர்த்த ௮ய்யனார் மற்றும் ஏழைகாத்தாள் அம்மன் கோவில்கள் மற்றும் கோட்டை கோவில் மந்தை கருப்பண் இங்கு அமைந்துள்ளது. தமராக்கியில் ஒவ்வொரு ஆண்டும் டிசம்பர் மாதம் ௭ருதுகட்டு திருவிழா வெகு விமரிசையாக நடைபெறும்.  உள்ளூர் பாரம்பரியம் மிகுந்த முளைப்பாரி திருவிழா ஒவ்வொரு ஆண்டும் ஜூலை மாதம் நடைபெறும் .

## போக்குவரத்து
* சிவகங்கை-இடையமேலூர்-தமராக்கி  நாடு(15 கி.மீ.)
* மேலூர்-இடையமேலூர்-தமராக்கி நாடு - (25 கி.மீ.)
* மதுரை- மேலூர்-இடையமேலூர்-தமராக்கி நாடு (45 கி.மீ.)
* மதுரை -தி௫வாதவூர்-தமராக்கி நாடு (32 கி.மீ.)
* மதுரை- பூவந்தி-படமாத்தூர்-தமராக்கி நாடு (38 கி.மீ.)
* மதுரை- பூவந்தி-படமாத்தூர்-சிவகங்கை-இடையமேலூர்-தமராக்கி நாடு (65 கி.மீ.)

## மேற்கோள்கள்

## வெளி இணைப்புகள்
* விக்கிமேப்பியாவில் தமராக்கி நாடுஅமைவிடம்
பகுப்பு:சிவகங்கை மாவட்டத்திலுள்ள கிராமங்கள்
உயர் வரிசைச் செயலி

கணிதத்திலும் கணினியியலும், ஒரு செயலி பின்வருவற்றில் ஒன்றை அல்லது இரண்டையும் செய்யக் கூடியதாக இருந்தால் அது **உயர் வரிசைச் செயலி** எனப்படும்:
* ஒன்று அல்லது ஒன்றுக்கு மேற்பட்ட செயலிகளை உள்ளீடாக ஏற்றால்
* வெளியீடாக ஒரு செயலியை திருப்பித் தந்தால்

நுண்கணித்ததில் வகைக்கெழு ஒர் உயர் வரிசை செயலி ஆகும்.  வழுக்கொழு ஒரு செயலியை `f(x)` உள்வாங்கி பதிலாக இன்னுமொரு செயலியைத் `f'(x)` தரும்.

நிரலாக்கத்திலும் உயர் வரிசை செயலிகள் பயன்படுகின்றன. கோப்பு செயலி (map function) இதற்கு ஓர் எடுத்துக் காட்டு ஆகும்.

## இவற்றையும் பார்க்க
* முதல் வகுப்புச் செயலி

## மேற்கோள்கள்

பகுப்பு:செயலிகள்
பகுப்பு:சார்புகளும் கோப்புகளும்
செங்குத்து வட்டங்கள்

இரண்டு வட்டங்கள் வெட்டிக் கொள்ளும் போது, அவை வெட்டிக் கொள்ளும் புள்ளியில் அவற்றுக்கு வரையப்படும் தொடுகோடுகளுக்கு இடையேயுள்ள கோணம் செங்கோணமாக இருந்தால், அவை இரண்டும் **செங்குத்து வட்டங்கள்** எனப்படும். தொடுகோடுகளுக்கு இடையேயுள்ள கோணம் செங்கோணமாக இருப்பதால், ஒரு வட்டத்தின் தொடுகோடு இரண்டாவது வட்டத்திற்கு ஆரமாக இருக்கும். அதேபோல இரண்டாவது வட்டத்தின் தொடுகோடு முதல் வட்டத்திற்கு ஆரமாக இருக்கும். ஒரு வட்டத்திற்கு ஒன்றுக்கும் மேற்பட்ட வட்டங்கள் செங்குத்து வட்டங்களாக அமையலாம்.

## கட்டுப்பாடு
இருவட்டங்கள் செங்குத்துவட்டங்களா என்பதைக் காண பின்வரும் கட்டுப்பாடு பயன்படும்.

எடுத்துக்கொள்ளப்பட்ட இரு வட்டங்களின் பொதுச் சமன்பாடுகள் கார்ட்டீசியன் ஆள்கூற்று முறைமையில்:
: S_1: x^2+y^2+2g_1x+2f_1y+c_1 = 0\,
: S_2: x^2+y^2+2g_2x+2f_2y+c_2 = 0\,

இவை செங்குத்து வட்டங்கள் எனில்,

:2g_1g_2 + 2f_1f_2 = c_1+c_2 \, என்பது உண்மையாகும்.

### நிறுவல்
: S_1: x^2+y^2+2g_1x+2f_1y+c_1 = 0\, இன்
::மையம்:  A = (-g_1, -f_1)
::ஆரம்:  r_1 = \sqrt {g_1^2+f_1^2-c_1}

: S_2: x^2+y^2+2g_2x+2f_2y+c_2 = 0\,
::மையம்: B = (-g_2, -f_2)
::ஆரம்:  r_2 = \sqrt {g_2^2+f_2^2-c_2}

இரு வட்டங்களும் செங்குத்தாக வெட்டிக்கொள்ளும் போது அவற்றின் மையங்கள், வெட்டும் புள்ளி மூன்றும் ஒரு செங்கோண முக்கோணத்தை உருவாக்கும். எனவே பித்தாகரசின் தேற்றப்படி மையங்களுக்கு இடையேயுள்ள தொலைவின் வர்க்கம் அவற்றின் ஆரங்களின் வர்க்கங்களின் கூடுதலுக்குச் சமமாக இருக்கும்.

:AB^2 = r_1^2 + r_2^2 \,
:\Rightarrow (g_1-g_2)^2 + (f_1-f_2)^2 = (g_1^2+f_1^2-c_1)^2 + (g_2^2+f_2^2-c_2)^2 
:\Rightarrow 2g_1g_2 + 2f_1f_2 = c_1+c_2 \,

### எடுத்துக்காட்டு
இரு வட்டங்கள்:
: S_1: x^2+y^2-8x-6y+21 = 0\,
: S_2: x^2+y^2-2y-15 = 0\,

:  g_1=-4, f_1=-3, c_1=21
:  g_2=0, f_2 = -1, c_2=-15

செங்குத்து வட்டங்களின் கட்டுப்பாடு:
: 2g_1g_2 + 2f_1f_2 = c_1+c_2 \,
:\Rightarrow 2(-4)(0) + 2(-3)(-1) = 21+ (-15) \,
:\Rightarrow 6 = 6 \,
எனவே இவ்விரு வட்டங்களும் செங்குத்து வட்டங்களாகும்.

## ஆதாரங்கள்
*கணிதவியல், மேல்நிலை-முதலாம் ஆண்டு, தொகுதி 1, (தமிழ் வழி) தமிழ்நாட்டுப் பாடநூல் கழகம், திருத்திய பதிப்பு:2007 
தலைப்பு:பகுமுறை வடிவியல், பக்கம்:196
*http://www.textbooksonline.tn.nic.in/Books/11/Std11-Maths-TM-1.pdf 

## வெளி இணைப்புகள்
* Weisstein, Eric W. "Orthogonal Circles." From MathWorld--A Wolfram Web Resource. http://mathworld.wolfram.com/OrthogonalCircles.html

பகுப்பு:வட்டங்கள்
யுரேனியப் பின் தனிமங்கள்

**யுரேனியப் பின் தனிமங்கள்** (*transuranic elements*) என்பன தனிம அட்டவணையில் யுரேனியத்திற்குப் பின்னால் வரும் தனிமங்களாகும். அணுவெண் 93 முதல் அணுவெண் 117 வரையிலான தனிமங்கள் இதில் அடங்கும். இவைகள் அனைத்தும் கதிரியக்கமுடையன. சில தனிமங்களுக்கு இன்றுவரை பெயரிடப் படவில்லை.

பகுப்பு:தனிமங்கள்
பகுப்பு:கதிரியக்கம்
தாக்கா பல்கலைக்கழகம்

**தாக்கா பல்கலைக்கழகம்** (*University of Dhaka*, , அல்லது **Dhaka University**, சுருக்கமாக **DU**)  வங்காள தேசத்தில் அமைந்துள்ள பல்கலைக்கழகங்களிலேயே மிகவும் தொன்மை வாய்ந்த பல்கலைக்கழகம் ஆகும். பிரித்தானியாவின் இந்திய அரசினால் 1921ஆம் ஆண்டு இது நிறுவப்பட்டது.  ஆக்சுபோர்டு/கேம்பிரிச்சு பல்கலைக்கழகங்களின் கல்வித்திட்டங்களை ஒட்டி இது வடிவமைக்கப்பட்டது.

தனது துவக்க காலங்களில் தாக்கா பல்கலைக்கழகம் "கிழக்கின் ஆக்சுபோர்டு" எனப் புகழ்பெற்றிருந்தது; தற்கால தெற்காசியாவின் அறிவியல் மற்றும் வரலாற்றில் பெரும் பங்காற்றியுள்ளது. இந்தியப் பிரிவினையை அடுத்து பாக்கித்தானின் முன்னேற்றவாத மற்றும் சனநாயக இயக்கங்களுக்கும் இந்தப் பல்கலைக்கழகம் ஒரு  குவிமையமாக விளங்கியது. இதன் ஆசிரியர்களும் மாணவர்களும் வங்காள தேசியம் வளரவும் வங்காளதேசம் விடுதலை பெறவும் முதன்மை பங்காற்றி உள்ளனர்.

இந்தப் பல்கலைக்கழகத்தின் சீர்மிக்க முன்னாள் மாணவர்களாக போசு-ஐன்சுடீன் புள்ளியியலுக்கான முன்னோடியான சத்தியேந்திர நாத் போசு,  தற்கால கட்டமைப்பு பொறியியலின் முன்னோடியான ஃபாசுலுர் ரகுமான் கான், 2006ஆம் ஆண்டிற்கான அமைதி நோபல் பரிசு பெற்ற முகம்மது யூனுஸ், இராமன் விளைவு கண்டுபிடிப்பின் உடன்பங்காளரான க. சீ. கிருட்டிணன், கணிதத்தில் பிவி எண் என அறியப்படும் எண்ணின் உடன்பங்காளரான விசயராகவன், இருபதாம் நூற்றாண்டு கவிஞரான புத்ததேப் போசு, சமூக மக்களாட்சி பொருளாதார அறிஞரான இரகுமான் சோபன் மற்றும் வங்காளதேசத்தின் நிறுவனரான சேக் முஜிபுர் ரகுமான் ஆகியோர் இருந்துள்ளனர்.  காஜி நஸ்ருல் இஸ்லாம், இரவீந்திரநாத் தாகூர் மற்றும் ஃபாயிசு அகமது ஃபயிசுடனும் இந்தப் பல்கலைக்கழகத்திற்கு தொடர்பு உண்டு.

இன்று 1800 ஆசிரியர்களும் 33,000 மாணவர்களும் கொண்டு இந்தப் பல்கலைக்கழகம் வங்காளதேசத்தின் மிகப்பெரும் பொதுத்துறைப் பல்கலைக்கழகமாக விளங்குகிறது. இது ஆசியாவின் முதல் 100 பல்கலைக்கழகங்களில் ஒன்றாக மதிப்பிடப்பட்டுள்ளது. இருப்பினும் 1990களிலிருந்து, வங்காளதேசத்தின் ஒன்றுக்கெதிரான அரசியல்கட்சிகளால்  மிகவும் அரசியலாக்கப்பட்ட பக்கசார்பான வன்முறை வளாக அரசியல்  வளர்த்தெடுக்கப்பட்டு பெரிதும் பாதிப்படைந்துள்ளது.

## மேற்சான்றுகள்

## வெளி இணைப்புகள்

*Official website 
*University of Dhaka Prospectus 2008 

பகுப்பு:வங்காளதேச பல்கலைக்கழகங்கள்
மவுண்ட் எலிசபெத் மருத்துவமனை

**மவுண்ட் எலிசபெத் மருத்துவமனை ** (*Mount Elizabeth Hospital*, சீனம்: 伊丽莎白医院), அல்லது **மவுண்ட் ஈ** (*Mount E*) சிங்கப்பூரில் பார்க்வே ஹெல்த் நிறுவனத்தால் இயக்கப்படும் 345-படுக்கைகள் கொண்ட தனியார் மருத்துவமனை ஆகும். 1976இலிருந்து இயங்குகின்ற இந்த மருத்துவமனை அலுவல்முறையாக திசம்பர் 8, 1979 அன்று துவக்கப்பட்டது. இந்த மருத்துமனை மற்ற மூன்றாம் நிலை சேவைகளைத் தவிர இதயவியல், புற்றுநோயியல், மற்றும் நரம்பணுவியல் துறைகளில் சிறப்புநிலையில் சிகிட்சை அளிக்கிறது. இது *பல உறுப்பு மாற்றுச் சிகிட்சை*க்கான சிறப்பு மருத்துவமனையாக அங்கீகரிக்கப்பட்டுள்ளது.  1995ஆம் ஆண்டு முதல் இதன் உரிமையாளராக பார்க்வே ஹெல்த் உள்ளது.

சிங்கப்பூரின் ஆர்ச்சர்டு சாலையில் எலிசபெத் குன்றில் அமைந்துள்ள இந்த மருத்துவமனைக்கு பன்னாட்டு கூட்டு ஆணையம் சான்றாட்சி வழங்கியுள்ளது. சிங்கப்பூரில் திறந்தநிலை இதய அறுவைச்சிகிட்சை மேற்கொள்ளப்பட்ட முதல் தனியார் மருத்துவமனையும் அணுக்கரு மருத்துவ மையம் அமைக்கப்பட்டுள்ள மருத்துவமனையும் இதுவேயாகும்.

புரூணையின் அரச குடும்பத்திற்கு அவர்களது தனிப்பயனுக்காக இங்கு ஓர் அரச சிறப்பறை கட்டப்பட்டிருந்தது;  பின்னர் இது பிற நோயாளிகளுக்கும் வழங்கப்படுகிறது.
## குறிப்பிடத்தக்க நோயாளிகள்
இங்கு சிகிச்சைக்காக அனுமதிக்கப்பட்டவர்களில் தில்லி கும்பல்-வல்லுறவு வழக்கின் பெயரறியா பெண்ணும் வங்காளதேசத்தின் குடியரசுத் தலைவர் ஜில் உர் ரஹ்மானும் அடங்குவர்.

## மேற்சான்றுகள்

## வெளி இணைப்புகள்
*

பகுப்பு:சிங்கப்பூர் மருத்துவமனைகள்
திருக்கண்ணபுரம் விஜயராகவன்

**திருக்கண்ணபுரம் விஜயராகவன்** (*Tirukkannapuram Vijayaraghavan*; 30 நவம்பர் 1902 – 20 ஏப்ரல் 1955) சென்னையைச் சேர்ந்த ஓர் இந்தியக் கணிதவியலாளர் ஆவார்.  1920களின் மத்தியில் இவர் ஆக்சுபோர்டு சென்றபோது  ஜி. எச். ஹார்டியுடன்  பிசோட்டு-விசயராகவன் எண்கள் குறித்து ஆராய்ந்துள்ளார். 1934 ஆம் ஆண்டில் இந்திய அறிவியல் சங்கத்தின் ஆய்வாளராக தேர்ந்தெடுக்கப்பட்டார்.

விசயராகவன் சமயப்பேருரைகள் நிகழ்த்தி வந்த  திருக்கண்ணபுரம் பட்டப்ப சுவாமியின் மகனாவார். வடமொழியிலும் தமிழ்மொழியிலும் நல்லப் புலமை பெற்றிருந்தார். அலிகர் முசுலிம் பல்கலைக்கழகத்தில் ஆந்த்ரே வெய்லுடன் பணியாற்றி உள்ளார். வெய்ல் அலிகர் பல்கலைக்கழகத்திலிருந்து வெளியேற்றப்பட்டதற்கு எதிர்ப்பு தெரிவித்து விலகிய விசயராகவன் பின்னர் தாக்கா பல்கலைக்கழகத்தில் சேர்ந்தார்.

விசயராகவன் கீழ்காணும் உட்பொதிவு படிமூலங்களுக்கான ஹெர்ஷ்பெல்டின் தேற்றத்தின் சிறப்பு வகையை நிரூபித்தார்:

:\overline{\lim} (\log a_n)/2^n  என இருந்தால், இருந்தால் மட்டுமே,

:\sqrt{a_1 + \sqrt{a_2 + \sqrt{a_3 + \sqrt{a_4 + \cdots}}}}       ஒருங்கும்.

## மேற்கோள்கள்

பகுப்பு:1902 பிறப்புகள்
பகுப்பு:1955 இறப்புகள்
பகுப்பு:தமிழ் கணிதவியலாளர்கள்
பகுப்பு:இந்தியக் கணிதவியலாளர்கள்
தட்டைவாயன்

**தட்டைவாயன்** எனவும் அழைக்கப்படும் **ஆண்டி வாத்து** (**Northern Shoveller** - *Anas clypeata*) ஐரோப்பா, வட அமெரிக்காவிலும் ஆசியாவின் வட பகுதியிலும் இனப்பெருக்கம் செய்து குளிர்காலத்தில் தென் பகுதிகளுக்கு இடம்பெயரும் ஒரு வகை வாத்து. இது இந்தியாவில் அக்டோபர் முதல் ஏப்ரல் வரை இருந்து விட்டுப் பின் வலசை போகின்றது.

## இனங்காண உதவும் களக் குறிப்புகள்
* தடித்த துடுப்பு போன்ற அலகு இவ்வாத்தை மற்றெல்லா இந்திய வாத்துகளிலிருந்தும் வேறுபடுத்துகிறது; அலகின் நுனி விரிந்து காணப்படும்.
* முதிர்ந்த ஆண் வாத்தின் தலையும் கழுத்தும் அடர் பச்சை நிறத்தில் ஊதா கலந்து இருக்கும்; தோள்பட்டை செம்பழுப்பு நிறத்திலும் கால்கள் செம்மஞ்சள் (ஆரஞ்சு) நிறத்திலும் இருக்கும்.

## கள இயல்புகள்
ஆண்டி வாத்துகள் தனியாகவோ இணையுடனோ சிறு கூட்டமாகவோ காணப்படுகின்றன; ஆகவே, பரவலாக இவை காணப்பட்டாலும் பிற வாத்துகளைப் போல் அதிக எண்ணிக்கையில் பெருங்கூட்டமாக இவற்றைக் காண இயலுவதில்லை. 
சேற்றுநீரை சலிப்பதற்கு ஏதுவாக இதன் அலகு உள்ளதால் (அலகின் உட்புறம் இருக்கும் சீப்பு போன்ற அமைப்புகள் - பற்கள் அன்று - சலித்தலை செய்கின்றன) சேற்றுநீரில் காணப்படும் நுண்ணிய வெளி ஓடுடைய கிளாடோசெரன்களையும் சிரோனிமிட் என்றொரு வகை நுண்புழுக்களையும் சலித்து உண்கின்றன.

## மேற்கோள்கள்

பகுப்பு:வலசை போகும் பறவைகள்
பகுப்பு:வாத்துகள்
பகுப்பு:இந்தியப் பறவைகள்
பகுப்பு:தமிழ்நாட்டில் காணப்படும் பறவைகள்
வத்திக்குச்சி (திரைப்படம்)

**வத்திக்குச்சி** (vathikuchi) என்பது 2013 ஆம் ஆண்டில் வெளிவந்த இந்திய தமிழ் அதிரடித் திரைப்படம்  ஆகும். புதுமுக இயக்குநராக கின்ஸ்லி எழுதி இயக்கியிள்ளார். பாக்ஸ் ஸ்டார் ஸ்டூடியோவுடன் இணைந்து ஏ. ஆர். முருகதாஸ் தயாரித்துள்ளார். இந்த திரைப்படத்தில் ஏ. ஆர். முருகதாசின் தம்பி திலீபன் கதா நாயகனாக நடித்துள்ளார். கதா நாயகியாக அஞ்சலி பாத்திரமேற்றுள்ளார். ஜெய பிரகாஷ், சம்பத் ராஜ், மற்றும் ஜெகன் ஆகியோர் முக்கிய வேடங்களில் நடித்துள்ளனர். இந்த படத்திற்கு கிப்ரான் இசையமைத்துள்ளார். 2013 ஆம் ஆண்டி மார்ச்சில் வெளியிடப்பட்ட இந்தப்படம் விமர்சகர்களிடம் இருந்து நேர்மறையான விமர்சனங்களை பெற்றது. வசூலிலும் சிறப்பாக செயற்பட்டது.

## நடிகர்கள்
திலீபன் - சக்தி

அஞ்சலி - லீனா

சம்பத் ராஜ் - பென்னி

ஜெய பிரகாஷ் - கங்காரியா

ஜெகன் - வனராஜ்

சரண்யா பொன்வண்ணன் - சக்தியின் தாய்

பட்டிமன்றம் ராஜா - சக்தியின் தந்தை

ஶ்ரீரஞ்சினி - லீனாவின் தாய்

வட்சன் சக்கரவர்த்தி - பிரவின்

அகில் குமார் - கோலிச்சா

சதீஸ்

ராஜஸ்ரீ

## கதைச்சுருக்கம்
சென்னையின் புறநகர் பகுதியில் வசிக்கும் ஷேர் ஆட்டோ டிரைவர் சக்தி (திலீபன்) அதே குடியிருப்பில் வசிக்கும்  ஆங்கிலம் பயிலும் லீனா (அஞ்சலி) நேசிக்கிறார். சக்தி தன் ஷேர் ஆட்டோவில் அடிக்கடி பயணிக்கும் அஞ்சலியிடம் தன் நேசத்தை சொல்லிவிட அஞ்சலியோ மனதில் ஆசையிருந்தாலும் அதை வெளிப்படையாக காட்டிக் கொள்ளாமல் இருக்கிறார். இந் நிலையில் சக்தி பிறருக்கு உதவி செய்வதால் சிக்கல்களைச் எதிர்கொள்கிறார். உள்ளூர் ரவுடி பென்னி (சம்பத்) தலைமையிலான கூலிப்படையும் அவர்களுக்கு பண உதவி செய்யும்  நகைக்கடை அதிபர் கங்காரியா (ஜெயபிரகாஷ்) மற்றும் வனராஜ் மற்றும் வனராஜின் நண்பர்கள் ஆகியோர் சக்தியை பழிவாங்க துடிக்கிறார்கள். அத்தனை எதிரிகளிடமும் இருந்து சக்தி தப்புவாரா இல்லையா என்பதே படத்தின் மீதிக்கதை

## தயாரிப்பு
2012 ஆம் ஆண்டு சனவரியில் பாக்ஸ் ஸ்டார் ஸ்டுடியோஸ் இணைந்து தயாரிக்கும் முருகதாஸின் சகோதரர் திலீபன் நாயகனாக சினிமாத் துறையில் அறிமுகமாகிறார் என்று அறிவிக்கப்பட்டது. முருகதாஸ் தனது முதல் இயக்குனரான தீனாவின் வத்திக்குச்சி பத்திக்காதுடா... என்ற பாடலை குறிக்கும் வகையில் திரைப்படத்தின் தலைப்பை தெரிவு செய்தார்.

எங்கேயும் எப்போதும் திரைப்படத்தில் இளம் தாதியாக நடித்து பாராட்டுக்களைப் பெற்ற அஞ்சலி தயாரிப்பாளர் ஏ.ஆர் முருகதாசுடனான இரண்டாவது படத்திற்காக கையெழுத்திட்டார். வாகை சூட வா திரைப்படத்தில் எம். கிப்ரானின் இசையினால் ஈர்க்கப்பட்ட முருகதாஸ் மற்றும் கின்ஸ்லின் இருவரும் வத்திக்குச்சி திரைப்படத்திற்கு இசையமைப்பாளராக கிப்ரானை தெரிவு செய்தனர்.

## வெளியீடு
இந்தத் திரைப்படம் 2013 ஆம் ஆண்டு மார்ச்சு 13 அன்று திரைக்கு வந்தது. திரைப்படத்தின் செயற்கை கோள் உரிமைகள் ஸ்டார் விஜய்க்கு விற்கப்பட்டன.

## ஒலிப்பதிவு
படத்திற்கு ஜிப்ரான் இசையமைத்துள்ளார். 2013 ஆம் ஆண்டு மார்ச் 13 ஆம் திகதி வெளியிடப்பட்டது. நா. முத்துக்குமார், பா விஜய், சபீர், அறிவுமதி, யுகபாரதி, ஜிப்ரான் ஆகியோர் பாடல்வரிகளை எழுதியுள்ளனர்.

## விமர்சனம்
வத்திக்குச்சி விமர்சகர்களிடையே நேர்மறையான விமர்சனங்களைப் பெற்றது. இன்.காம் மற்றும் டிக்வியூ.காம் இனைச் சேர்ந்த விமர்சகர்கள்  ஐந்திற்கு மூன்று மதிப்பீட்டை  வழங்கினார். மேலும் பிகன்வுட்டின் விமர்சனம் ஐந்தில் இரண்டரை மதிப்பீட்டை வழங்கியது.

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
கோமல் சர்மா

**கோமல் சர்மா**, நடிகை மற்றும் சுவர்ப்பந்து விளையாட்டு வீராங்கனை ஆவார்
. இவர் நாகராஜ சோழன் எம். ஏ. எம். எல். ஏ என்ற திரைப்படத்தில் நடித்துள்ளார்.

## திரை வரலாறு

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:விளையாட்டு வீரர்கள்
பகுப்பு:சென்னை நடிகைகள்
பகுப்பு:சென்னை வடிவழகிகள்
பகுப்பு:தமிழ்நாட்டு விளையாட்டு வீராங்கனைகள்
வர்ஷா (தமிழ் நடிகை)

**வர்ஷா**, ஓர் தமிழ்த் திரைப்பட நடிகையாவார். இவர் பேராண்மை, நீர்ப்பறவை, என்றென்றும் புன்னகை, பனிவிழும் மலர்வனம், அமைதிப்படை இரண்டாம் பாகம், நாகராஜ சோழன் எம்.ஏ எம்.எல்.ஏ ஆகிய திரைப்படங்களில் நடித்துள்ளார். அஸ்வதி என்றும் அறியப்படுகிறார்.

உத்தரப்பிரதேசத்தைச் சேர்ந்த இவர், தமிழகத்தின் தூத்துக்குடியில் வளர்ந்தவர். கடலியல் பொறியாளராக பணியாற்றியவர் இவர் தந்தை.

## சான்றுகள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
புற்றுநோயியல்

**புற்றுநோயியல் ** (*Oncology*) என்பது புற்றுநோய் தொடர்பான மருத்துவத் துறை ஆகும்.  கிரேக்கத்தில்  *ஒன்கோசு* (ὄγκος), என்பது  திரள், பொருண்மை, அல்லது கட்டி (உயிரியல்) எனவும்   *-லாஜி* (-λογία), என்பது "கற்கை") எனவும் பொருள்படும்; இதனைக்கொண்டே புற்றுநோயியல் ஆங்கிலத்தில் *ஓன்கோலாஜி* என  அழைக்கப்படுகிறது.  இத்துறையில் சிறப்பு மருத்துவக் கல்வி பெற்ற மருத்துவர் *புற்றுநோய் மருத்துவர்* அல்லது *ஓன்கோலாஜிஸ்ட்* என அழைக்கப்படுகிறார்.  

புற்றுநோயியல் மருத்துவத்தில்:
* ஒரு நோயாளிக்கு புற்றுநோய் உள்ளதா என நோய் கண்டறிதல்
* சிகிட்சை (காட்டாக அறுவைச் சிகிச்சை, வேதிச்சிகிச்சை, கதிர் மருத்துவம் மற்றும் பிற செய்முறைகள்)
* புற்றுநோய்களை வெற்றிகரமாக குணப்படுத்திய பிறகு தொடர் கண்காணிப்பு
* இறுதிநிலை புற்றுநோய் நோயாளிகளுக்கு நோய் தணிப்பு பேணல்
* புற்றுநோய் கவனிப்பு குறித்த நன்னெறி ஐயங்கள் 
* தேடிக் காணலுக்கான முயற்சிகள்:
** பொதுமக்களிடையே, அல்லது
** நோயாளிகளின் உறவினர்களிடையே (மார்பகப் புற்றுநோய் போன்ற பரம்பரை அடிப்படையில் ஏற்படுவதாக நம்பப்படும் புற்றுநோய்களுக்கு)
## மேலும் அறிய
* Vickers, A., Banks, J., et al. Alternative Cancer Cures: "Unproven" or "Disproven"? CA Cancer J Clin 2004 54: 110-118. Full text online
## வெளி இணைப்புகள்
* 
* Oncowiki: A Wiki based repository of Cancer Chemotherapy Regimens
* European Society for Medical Oncology
கதிர்வீச்சு வேதியியல்

**கதிர்வீச்சு வேதியியல்** (Radiation chemistry ) வேதியியலின் ஒரு பிரிவு. இப் பிரிவில் பலபொருட்களிலும் கதிர்வீச்சினால் தோன்றும் இயற்பியல் வேதியியல் விளைவுகள் ஆராயப்படுகின்றன.  தொழில்துறையில் தனி அணுக்களை அணுத்திரள்களாக மாற்ற கதிர்வீச்சு உதவுகிறது. மேலும் கதிர்வீச்சிற்குட்படும் போது பலபொருட்களின்  வேதியியல் நிலைத்தத் தன்மையை ஆராய்தல், பல பொருட்களையும் கதிர்வீச்சின் விளைவுகளிலிருந்து பாதுகாத்தல முதலியனவும் அடங்கும். மாறாக **[[கதிர்வேதியியலில்]]** (Radiochemistry) கதிரியக்கமுடைய தனிமங்களையும் கூட்டுப் பொருள்களையும் தோற்றறுவித்தல் பிரித்து எடுத்தல், தூய்மை செய்தல்,அணுப் பிளவையின் போது (atomic fission ) தோன்றும் துணைப் பொருட்களையும் பிரித்து எடுத்தல் போன்றவை கதிர்வேதியியலின் பாற்பட்ட பகுதியாகும்.

## மேற்கோள்கள்

பகுப்பு:அணுக்கரு வேதியியல்
கீர்த்தி சிறீ இராஜசிங்கன்

**கீர்த்தி ஶ்ரீ இராஜசிங்கன்** (*Kirti Sri Raja Singha*, , 1734 - 2 ஜனவரி 1782) என்பவன் கண்டி இராச்சியத்தின் இரண்டாவது நாயக்க வம்ச மன்னன் ஆவான். இவன் மதுரை நாயக்க இளவரசனும், ஶ்ரீ விஜய இராஜசிங்கனின் மனைவியின் சகோதரனும் ஆவான்.

ஶ்ரீ விஜய இராஜசிங்கன் 1747 ஆம் ஆண்டில் இறந்த பின்னர், நாயக்க வம்ச மரபுப்படி அவனது மனைவியின் சகோதரன் கீர்த்தி ஸ்ரீ இராஜசிங்கன் கண்டியின் மன்னன் ஆனான். அப்போது அவனுக்கு பதினாறு வயது. எனவே அவன் முடிசூடி ஆட்சியை பொறுப்பேற்றது 1751 ஆம் ஆண்டிலாகும். அதுவரையிலும் அவனது தந்தை நரனப்பா நாயக்க ஆட்சியை கவனித்தார். நாயக்கர்களது செயல்களை விரும்பாத பிரதானிகள் அவனுக்கு எதிராகச் சூழ்ச்சி செய்தனர். இவனது காலம் பிரதானிகளுக்கும் மன்னனுக்கும் இடையில் குழப்பம் நிறைந்ததாக இருந்தது.

## அரசியல் பணிகள்
இவன் கி.பி 1760ம் ஆண்டு ஒல்லாந்தருக்கு எதிராக மக்களை கிளர்ச்சி அடைய செய்தான். பிரித்தானியரின் உதவிபெற பிரித்தானியத் தூதுவான் ஜான் பைபசை 1762ல்  சந்தித்துப் பேசினான். கி.பி.1765 சனவரியில் ஒல்லாந்தர் கண்டியை ஆக்கிரமிப்புச் செய்தபோது   ஒல்லாந்தருடன் உடன்படிக்கை ஒன்றை செய்து கொள்கிறான்.

## சமய நடவடிக்கைகள்
இவன் தலதா பெரகராவுடன் தேவாலயப் பெரகராவையும் இணைத்து எசல பெரகராவை நடத்தினான். பழைய இராசதானிகளில் சிதைவுற்றிருந்த விகாரைகளை புனர்நிர்மானம் செய்தான். வெலிவிட்ட சரணங்கர தேரர் என்ற பௌத்த பிக்குவின் சமய பணிகளிக்கு ஆதரவு வழங்கினான். விகாரைகளை கொண்டு நடத்த அதற்கு நிலபுலன்களை வழங்கினான். 

உபசம்பதா அந்தஸ்தைப் பெற்றிருந்த குருமாரை நாட்டில் காண்பதே அரிதாக இருந்தது. இதனால் சரணங்கர தேரரின் ஆலோசனைப்படி மன்னன் ஒல்லாந்தரிடம் கப்பலைப் பெற்று சீயம் நாட்டிற்குத் தூதுக் குழு ஒன்றை அனுப்பி உபாலி தேரர் உட்பட சமய குருமாரை வரவழைத்து 1753 ஆம் ஆண்டு உபசம்பதா வைபவத்தை நடத்து வித்தான்.

இவர் வெலிவிட்ட ஸ்ரீ சரணங்கர தேரருக்கு ' சங்கராஜா' பதவியை வழங்கினார்.

## இவற்றையும் பார்க்க
* மகாவம்சம்
* ஆட்சியாளர் பட்டியல், இலங்கை
* இலங்கையின் வரலாறு

## வெளி இணைப்புகள்
* இலங்கையின் அரசர்களும் ஆட்சியாளர்களும்
* Galagoda Adikaram - கீர்த்தி சிறீ இராஜசிங்கனின் முதலமைச்சர்

பகுப்பு:1782 இறப்புகள்
பகுப்பு:கண்டி மன்னர்கள்
பகுப்பு:1734 பிறப்புகள்
சிங்கப்பூரில் மொழிகள்

சிங்கப்பூர் அரசு நான்கு ஆட்சி மொழிகளைக் கொண்டுள்ளது: ஆங்கிலம், மலாய், சீனம், மற்றும் தமிழ். இந்த ஆட்சிமொழிகளைத் தவிர இங்கு புழங்கிவரும் பல்வேறு பிற மொழிகளும்  சிங்கப்பூரில் நிலவும் பலரதப்பட்ட இன, பண்பாட்டு, மொழி மக்களைப் பிரதிபலிக்கின்றன. 2009ஆம் ஆண்டில் சிங்கப்பூரில் 20க்கும் மேற்பட்ட மொழிகள் பேசப்பட்டு வருவதாக கண்டறியப்பட்டது. குடிமைப்படுத்த காலத்தில் சிங்கப்பூர் ஓர் வணிக மையமாக விளங்கியதும் தற்போதும் முதன்மையான வணிக/சேவைத்துறையின் மையமாக விளங்குவதும் ஆசியாவிலிருந்தும் பிறநாடுகளிலிலிருந்தும் மக்களை இங்கு ஈர்த்துள்ளது. அவர்கள் கொணர்ந்த மொழிகள் சிங்கப்பூர் மொழிகளை பெரிதும் பாதித்துள்ளன. 

முந்தைய ஆண்டுகளில், மலாயா தீபகற்பத்தில் வணிகர்களால் பேசப்பட்டுவந்த மலாயு மொழியும் சீன மொழியும் கலந்த *மெலாயு பசார்* எனப்படும் மலாய் மொழி  இத்தீவின் இணைப்புமொழியாக  (lingua franca) இருந்தது.  தற்போதும் இது பலரால் பேசப்பட்டாலும், குறிப்பாக சிங்கப்பூர் மலாய்கள்,  சிங்கப்பூரின் ஆங்கிலம் தற்போது இணைப்புமொழியாக மாறி வருகிறது. சிங்கபூரில் பிரித்தானிய ஆட்சிக்காலத்தில் ஆங்கிலம் பலராலும் பயன்படுத்தப் பட்டது. சிங்கப்பூர் விடுதலை அடைந்தபிறகும் ஆங்கிலமே முதன்மையான இணைப்புமொழியாக விளங்கியது. பல்வேறு மொழிபேசுவோரை ஒற்றுமைப்படுத்த ஆங்கிலமே உதவியது; கல்வித்துறையிலும் இதுவே முதன்மையான பயிற்று மொழியாக உள்ளது.

துவக்கத்தில் ஹொக்கெய்ன் பெரும்பான்மையான சீனர்களால் பேசப்படும் மொழியாக இருந்தது. ஆனால் இருபதாம் நூற்றாண்டின் பிற்பகுதியில் மண்டாரின் இந்த நிலையை அடைந்தது. மண்டாரின் பேசாத பிற சீனக்குழுக்களை ஒற்றுமைப்படுத்தவும் பொதுவான ஒரு சீன அடையாளத்தை உருவாக்கவும் சிங்கை அரசு மண்டாரின் பயன்பாட்டை ஊக்குவித்தது. 21ஆம் நூற்றாண்டில் சீனாவின் பொருளாதார முன்னேற்றமும் இதற்கு தூண்டுகோலாக இருந்தது. மற்ற சீன மொழிகள், ஹொக்கெய்ன், டியோச்சியூ, ஹக்கா, ஹைனீசு மற்றும் கன்டனீசு ஆகியன  வட்டாரப் பேச்சுமொழிகளாக அறிவிக்கப்பட்டன. அரசின் கொள்கைகளும் ஏனைய மொழிச்சார்புகளும் இக்கிளை மொழிகளை பேசப்படுவோரின் எண்ணிக்கை அருகி வருகிறது. இந்திய மொழிகளில் முதன்மையாக தமிழ் இருப்பினும் மற்ற இந்திய மொழிகளும் பேசப்படுகின்றன. மற்ற சிறுபான்மையான மலாயு அல்லது சீன வட்டார மொழிகளைப் போலன்றி இந்திய மொழிகள் பள்ளிக் கூடங்களிலும் பயன்படுத்தப்படுகின்றன. 

சிங்கப்பூர் இருமொழி கொள்கையைப் பின்பற்றுகிறது; இதன்படி மாணவர்கள் ஆங்கிலம் கற்பதுடன் தங்கள் இன அடையாளத்திற்கான மொழியையும் கற்கின்றனர்.  இந்தத் *தாய்மொழி* கல்வி பலதரப்பட்ட பண்பாட்டுச் சூழலில் தங்கள் பண்பாட்டை தக்கவைத்துக் கொள்ளத் தேவையாயுள்ளது. இருப்பினும் தாய்மொழிப் பயன்பாடு குறைந்துகொண்டும் ஆங்கிலப் பயன்பாடு கூடிக்கொண்டும் வருகிறது.

## மேற்சான்றுகள்

## மேற் தகவல்களுக்கு
* Bokhorst-Henga, Wendy D. and Imelda Santos Caleona. "The language attitudes of bilingual youth in multilingual Singapore." *[[Journal of Multilingual and Multicultural Development]]*. Volume 30, Issue 3, 2009. p.&nbsp;235-251. DOI: 10.1080/01434630802510121. Available at Taylor & Francis.
இந்திய மாநிலங்களில் உருது மொழிப் பேச்சாளர்கள்

இந்திய அரசின் மக்கள்தொகைக் கணக்கெடுப்பின்படி இந்தியாவில் 51,536,111 பேர் உருது மொழியைத் தாய்மொழியாகப் பேசுகின்றனர்.) which amounts to 5.01% of total population.

## மாநிலங்களில் பரவல்
இந்திய மாநிலங்கள், ஒன்றியப் பிரதேங்களில் வாழும் உருது மொழிப் பேச்சாளர்களின் பட்டியல் கீழே தரப்பட்டுள்ளது.

## மேற்கோள்கள்

## இணைப்புகள்
*GOI census 2001: POPULATION BY BILINGUALISM AND TRILINGUALISM
*GOI census 2001: Population by religious communities

பகுப்பு:இந்தியா
பகுப்பு:உருது மொழி
ஆறன்முளா பன்னாட்டு விமான நிலையம்

**ஆறன்முளா பன்னாட்டு வானூர்தி நிலையம்**, கேரள மாநிலத்தின் பத்தனம்திட்டா மாவட்டத்தில் உள்ள ஆறன்முளா நகரில் அமைக்கப்படவிருக்கும் வானூர்தி நிலையம் ஆகும். இதற்கான செலவு 2,000 கோடி இந்திய ரூபாய் எனவும், 700 ஏக்கர் பரப்பளவில் கட்டப்படும் எனவும் தெரிவிக்கப்பட்டுள்ளது.  பலராலும் எதிர்க்கப்பட்டாலும், இதன் மூலம் 7500 பேருக்கு வேலைவாய்ப்பு கிடைக்கும் எனவும் தெரிவிக்கப்பட்டுள்ளது>

இது 2014 டிசம்பர் இறுதியில் கட்டி முடிக்கப்படும் என எதிர்பார்க்கப்படுகிறது. போயிங் 747 உள்ளிட்ட பெரிய வானூர்திகளை நிறுத்துமளவுக்கு அனைத்து வசதிகளும் செய்யப்படும். 
ஒரே வேளையில் ஆயிரம் பேரை தாங்கும் அளவுக்கு முனையமும், பேரங்காடிகளும் அமைக்கப்படவுள்ளன.

## மேற்கோள்கள்

## இணைப்புகள்
* Website of KGS Aranmula International airport Pvt. Ltd.  (ஆங்கிலத்தில்)
* Website of Aranmula Heritage Village Action Council  (ஆங்கிலத்தில்)

பகுப்பு:இந்திய வானூர்தி நிலையங்கள்

பகுப்பு:கேரள வானூர்தி நிலையங்கள்
ஆறன்முளா

**ஆறன்முளா** இந்தியாவின் கேரள மாநிலத்தில் பத்தனம்திட்டா மாவட்டத்தில் அமைந்துள்ள ஊர் ஆகும். இது திருவனந்தபுரத்திற்கு 125 கி.மீ தூரத்தில் அமைந்துள்ளது. ஆறன்முளா பார்த்தசாரதி கோவில் புகழ் பெற்ற கோவில்களில் ஒன்று.

## மேற்கோள்கள்

## வெளியிணைப்புகள்

*aranmula.net (ஆங்கிலத்தில்)
*Aranmula Village is chosen as the best district in Kerala  (ஆங்கிலத்தில்)
*Controversy surrounding the private airport project in Aranmula (ஆங்கிலத்தில்)

பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
இந்திய மேலாண்மை கழகம் கோழிக்கோடு

**இந்திய மேலாண்மை கழகம் கோழிக்கோடு** (Indian Institute of Management Kozhikode, ஐஐஎம்கே) இந்தியாவின் கேரளா மாநிலம் கோழிக்கோட்ல் உள்ள ஒரு வணிகப் பள்ளி. இதை இந்திய அரசு 1996 ஆம் ஆண்டு நிறுவியது. மேலும் இது  ஐந்தாவதாக  நிறுவப்பட்ட இந்திய மேலாண்மை கழகம் (ஐஐஎம்) ஆகும்.

## மேற்கோள்கள்

## புற இணைப்புகள்

* IIMK Official Website

பகுப்பு:இந்தியப் பல்கலைக்கழகங்கள்